**Tempe Terra** é unha rexión de terras altas fortemente craterizada do hemisferio norte marciano. Localizado no bordo nordés da gran rexión volcánica de Tharsis, Tempe Terra destaca polo alto grao de fracturación e deformación da súa codia. A rexión tamén contén un gran número de pequenos volcáns de escudo, regueiros de lava e outras estruturas volcánicas.

A rexión recibiu o seu nome doutro accidente xeolóxico de albedo, chamado tamén *Tempe,* que fora usado anteriormente polo astrónomo E.M. Antoniadi no ano 1930 para describir unha gran mancha de terreo centrada nas coordenadas 40° N 70° O. O nome en si, fai referencia ó Val do Tempe, un val situado ó sur do Monte Olimpo, que era moi famoso entre os antigos gregos pola súa beleza natural. A Unión Astronómica Internacional (UAI) outorgoulle ó seu nome actual no ano 1979. *Terra* é un termo latino usado na xeoloxía planetaria para describir rexións de terras altas (termo usado para tódolos planetas, a excepción da Terra) semellantes en tamaño a sub-continentes.

Localización e descrición
-------------------------

Tempe Terra está situada na parte oriental do cuadrángulo de Arcadia (MC-03) e no extremo occidental do cuadrángulo de Mare Acidalium (MC-04), dentro do hemisferio occidental de Marte. Está situado sobre as coordenadas 39°42′N 289°00′L﻿ / ﻿39.7, 289Coordenadas: 39°42′N 289°00′L﻿ / ﻿39.7, 289 e estendese ó longo de máis de 2.700 km pola súa parte máis ancha. A rexión queda comprendida entre as coordenadas 30°-54° N 265°-310° E, cubrindo case 2,1 millóns de km2, unha area equivalente a Arabia Saudita. Fai fronteira ao leste con Chryse e Acidalia Planitiae, ao norte coas chairas baixas de Arcadia Planitia e Vastitas Borealis, e ao sur fai fronteira coa rexión de grandes canles de escoamento do Kasei Valles.

Xeoloxía
--------

Tempe Terra ocupa unha zona de transición entre as vellas terras altas craterizadas do sur e as terras xeoloxicamente recentes e de baixa altitude do norte. Tempe Terra contén as terras altas vellas que están máis ó norte no planeta. A rexión está cortada por un gran número de fallas e grabens con idades que comprenden boa parte de historia xeolóxica de Marte. A presenza destes *rifts* ou *grabens* na codia suxiren que Tempe Terra, posiblemente, sexa a rexión xeoloxicamente máis *tensionada*, deformada e *estresada* de Marte, cun gran número de pequenos volcáns de escudo.

Notas
-----

1. 1 2 3 4 5  "Planetary Names: Terra, terrae: Tempe Terra on Mars". Consultado o 03-11-2013.
2. ↑  Neesemann, A.; van Gasselt, S; Hauber, E; Neukum, G. (2010) Insights to the Evolution of the Tempe Terra Region, Mars: Refinements of Geologic and Tectonic Units. 41st Lunar and Planetary Science Conference; LPI:Houston, TX, Abstract #2685. .
3. ↑  Frey, H.V.; Grant, T.D. 1990. Resurfacing History of Tempe Terra and Surroundings. *J. Geophys. Res.* **95**(B9), 14,249–14,263.
4. ↑  Golombek, M.P.; Tanaka, K.L. Franklin, B.J. (1996). "Extension across Tempe Terra, Mars, from measurements of fault-scarp widths and deformed craters". *JGR-Planets* **101** (E11). Arquivado dende o orixinal o 02 de outubro de 2012. Consultado o 03 de novembro de 2013.

Véxase tamén
------------

### Ligazóns externas

* Mars Express *(en inglés)*
* HiRISE imaxe de relevo en Tempe Terra *(en inglés)*
* Geezer Gullies at Tempe Terra *(en inglés)*
* Tectónica extensional en Tempe Terra *(en castelán)*

|  |  |
| --- | --- |
| Control de autoridades | 
* Wd: Q1087678
* GPN: 5916

 |